# ไฟร์เวิร์ก (เพลง)
"ไฟร์เวิร์ก" เป็นเพลงของนักร้องอเมริกัน เคที เพร์รี จากสตูดิโออัลบั้มชุดที่สาม ทีนเอจดรีม (ค.ศ. 2010) เพร์รีร่วมเขียนเพลงกันโปรดิวเซอร์เพลง สตาร์เกต และแซนดี วี และได้ เอสเตอร์ ดีน ช่วยเขียนด้วย ทำให้เพลงนี้เป็นซิงเกิลเดียวจากเจ็ดซิงเกิลที่แมกซ์ มาร์ติน และดร.ลู้ก ไม่ได้มีส่วนร่วมเขียนและโปรดิวซ์ให้ เพลงมีทำนองให้กำลังใจตัวเองด้วยเนื้อเพลงที่สร้างแรงบันดาลใจ และเพร์รีเคยถือว่าเป็นเพลงที่สำคัญที่สุดสำหรับเธอจากอัลบั้มทีนเอจดรีม ด้วย

"ไฟร์เวิร์ก" ได้รับคำวิจารณ์แง่บวกเป็นส่วนใกญ่จากนักวิจารณ์ เนื่องด้วยทำนองที่ติดหูและจังหวะเพลงที่ชวนเต้น และเทียบเพลงนี้กับเพลงหลายเพลงของวงดนตรีชาวอังกฤษ โคลด์เพลย์ เพลงประสบความสำเร็จ ติดอันดับ 1 บนชาร์ตบิลบอร์ดฮอต 100 และห้าอันดับแรกใน 20 ชาร์ตทั่วโลก เพลงออกมาในวันที่ 18 ตุลาคม ค.ศ. 2010 โดยค่ายเพลงแคปิตอลเรเคิดส์ เป็นซิงเกิลที่สามของอัลบั้ม นับถึงเดือนธันวาคม ค.ศ. 2012 เพลงขายได้ 6 ล้านหน่วยในสหรัฐฯอย่างเดียว ทำให้เพร์รีเป็นนักร้องคนเดียวที่มีเพลงที่ขายได้เกิน 6 ล้านหน่วยถึง 3 เพลง เพลงนี้เป็นเพลงที่มียอดขายเป็นหนึ่งในสามหรือมากกว่า หากไม่ได้นับส่วนของอัลบั้มที่ออกซ้ำ ในสัปดาห์ที่สิ้นสุดวันที่ 8 มกราคม ค.ศ. 2011 เพลง "ไฟร์เวิร์ก" ขายได้ 509,000 ดิจิทัลดาวน์โหลดในสหรัฐฯ เป็นจำนวนที่มากเป็นอันดับที่ห้าจากเพลงทั้งหมดของนักร้องผู้หญิง รองจากเพลง "วีอาร์เนเวอร์เอเวอร์เกตติงแบ็กทูเกเตอร์" ของเทย์เลอร์ สวิฟต์ (623,000) เพลง "ทิกท็อก" ของเคชา (610,000) เพลง "โรร์" ของเพร์รีเอง (557,000) และครองอันดับร่วมกับเพลง "บอร์นดิสเวย์" ของเลดี้ กาก้า (509,000) และสูงสุดอันดับที่หกในสัปดาห์ เพลงเป็นเพลงที่ขึ้นอันดับหนึ่งเป็นเพลงที่สามติดต่อกันจากอัลบั้มเดียวกัน ซึ่งนักร้องที่เคยทำเช่นนี้ได้คนล่าสุดคือ โมนิกา ในปี ค.ศ. 1998

มิวสิกวิดีโอกำกับโดยเดฟ เมเยอร์ ออกมาในวันที่ 28 ตุลาคม ค.ศ. 2010 บรรยายภาพเพร์รีกำลังร้องเพลงและเต้นรำอยู่ที่บูดาเปสต์ และมีฉากของคนหนุ่มสาวมีความมั่นใจในตัวเองอยู่มากมายทั่วพื้นที่ ก่อนการถ่ายทำ มีผู้ที่สมัครเล่นในมิวสิกวิดีโอถึง 38,000 คนโดยไม่ได้นัดหมายเข้ารับการคัดเลือก มิวสิกวิดีโอเพลง "ไฟร์เวิร์ก" อยู่อันดับ 1 จากการจัดอันดับ 50 มิวสิกวิดีโอของมัชมิวสิกในปี ค.ศ. 2010 ว่ากันว่ามิวสิกวิดีโอเพลงนี้เป็นจังหวะที่หนักแน่นกว่าเพลง "บิวตีฟูล" ของคริสตินา อากีเลรา มิวสิกวิดีโอได้เข้าชิงรางวัลเอ็มทีวีวิดีโอมิวสิกอะวอดส์ 2011 3 รางวัล และชนะรางวัลสาขา Video of the Year ซึ่งเป็นรางวัลใหญ่และรางวัลสุดท้าย เพลง "ไฟร์เวิร์ก" ยังได้เข้าชิงรางวัลแกรมมีครั้งที่ 54 สาขา Record of the Year และ Best Pop Solo Performance "ไฟร์เวิร์ก" เป็นเพลงที่ถูกเปิดมากที่สุดเป็นอันดับที่ห้าในวิทยุของสหรัฐในระหว่างปี ค.ศ. 2011 ด้วยจำนวนการเปิด 509,000 ครั้ง จากข้อมูลของ Nielsen Broadcast Data Systems

ชาร์ต

ชาร์ต (2014)ตำแหน่งสูงสุด

ชาร์ตรายปี
ชาร์ต (2010)ตำแหน่งออสเตรเลีย (ARIA)24เยอรมนี (Media Control AG)88ฮังการี (Rádiós Top 40)94ไอร์แลนด์ (IRMA)9นิวซีแลนด์ (RIANZ)17สหราชอาณาจักร ซิงเกิล (Official Charts Company)19ชาร์ต (2011)ตำแหน่งออสเตรเลีย (ARIA)28ออสเตรีย (Ö3 Austria Top 40)37เบลเยียม (Ultratop 50 Flanders)57เบลเยียม (Ultratop 50 Wallonia)32แคนาดา (Canadian Hot 100) 8เนเธอร์แลนด์ (Mega Single Top 100)38ฝรั่งเศส (SNEP)34เยอรมนี (Media Control AG)53ฮังการี (Rádiós Top 40)26นิวซีแลนด์ (RIANZ)31สเปน (PROMUSICAE)32สวิตเซอร์แลนด์ (Schweizer Hitparade)36สหราชอาณาจักร ซิงเกิล (Official Charts Company) 65 สหรัฐอเมริกา Billboard Hot 100 3 สหรัฐอเมริกา Pop Songs 8 สหรัฐอเมริกา Adult Contemporary Songs2 สหรัฐอเมริกา Adult Pop Songs6สหรัฐอเมริกา Hot Dance Club Songs19 สหรัฐอเมริกา Latin Pop Songs38ชาร์ต (2012)ตำแหน่งฝรั่งเศส (SNEP)133

ประวัติการเปิดตัว
 ประเทศ วันที่ ประเภทค่ายสหรัฐอเมริกา 26 ตุลาคม ค.ศ. 2010 ออกอากาศหลักแคปิตอลเรเคิดส์ 16 พฤศจิกายน ค.ศ. 2010 ออกอากาศจังหวะร่วมสมัยสหราชอาณาจักร November 2, 2010 ดาวน์โหลดแบบดิจิทัล 2 ธันวาคม ค.ศ. 2010ซีดีซิงเกิล เยอรมนี 3 ธันวาคม ค.ศ. 2010 ฝรั่งเศส 24 มกราคม ค.ศ. 2011